title: Ł
text: Implijet e vez al lizherenn l barrennet (Ł, ł) evit skrivañ ar poloneg, ar c'hachoubeg, ar sorbeg hag ivez ar belaruseg, pa vez implijet al lizherenneg latin anvet łacinka kentoc'h eget al lizherenneg kirillek evit ober diouzh son al l teñvel (LFE /ł/), deuet da vezañ [w] e poloneg end-eeun ha kevatal da л [l] e belaruseg. 
  
  Implijet e oa bet evit ar wezh kentañ er poloneg dre skrid er XVIvet kantved. 
  
  Implijet e vez ivez evit skrivañ an navac'hoeg hag ar sanitcheg (saanich pe senćoŧen) met distaget e vez ɬ dres evel e kembraeg ll.
  
  Sistemoù-skritur alfabetek
  Doareoù-skrivañ
  Lizherennegoù